**Pravidlá platby členských príspevkov – pre hospodárov odbočiek**

§ 1 Povinnosti riadneho člena

1. Člen Spoločnosti má povinnosť každoročne platiť členské príspevky[[1]](#footnote-2) načas a v danej výške.
2. Člen Spoločnosti má povinnosť informovať svoju odbočku, v ktorej je organizovaný, o zmene jeho pracovného zaradenia (študent, pracovne činný, dôchodca).

§ 2 Výška členského

1. Hlavný výbor Spoločnosti určí minimálnu výšku členského[[2]](#footnote-3), zľavneného členského a zápisného na rok R najneskôr v decembri roku R-2.
2. Zľavnené členské sa udeľuje študentom (aj magisterského štúdia) a dôchodcom (invalidným aj starobným). Dôchodca, ktorý je pracovne činný, má nárok na zľavnené členské.
3. V prípade, že člen uhradil členské vopred vo výške, ktorá bola určená v predošlom období, členské na daný rok je považované za uhradené bez rozdielu v hodnote. To platí aj pri zmene kategórie (zľavnené členské na plné členské alebo naopak).

§ 3 Platenie členského

1. Nadobudnutie členstva sa datuje dňom zaplatenia zápisného (ak je stanovené) a členského príspevku[[3]](#footnote-4) (na aktuálny rok).
2. Odbočka spravidla vyberá členské príspevky na svojich členských schôdzach. Vyberanie členských príspevkov od členov odbočky sa uskutočňuje prostredníctvom hospodára odbočky, ktorý členovi vydá doklad o zaplatení.[[4]](#footnote-5)
3. Odbočka je povinná vybrať členské príspevky na rok R do 31. októbra v roku R-1.
4. Po zaplatení členského príspevku má člen nárok na prolongačnú známku a/alebo vydanie nového preukazu.
5. Ak má člen evidované zaplatené členské dopredu, prolongačná známka mu bude vydaná najskôr až začiatkom roku, na ktorý má známka platnosť.
6. Na kontakt s členmi v súvislosti s platením členských príspevkov je určený hospodár odbočky.

§ 4 Odvod členského

1. 70 % objemu prostriedkov získaných z členského môže odbočka použiť na zabezpečenie svojej činnosti. Zvyšných 30 % odvedie sekretariátu Spoločnosti.[[5]](#footnote-6)
2. Odbočka zasiela odvod členského na účet Spoločnosti. Do správy pre prijímateľa je potrebné uviesť názov odbočky a účel pre ľahšiu identifikáciu platby.
3. Odbočka môže za svojho člena uhradiť jeho členské, ktoré si bude od neho nárokovať neskôr v plnej výške tak, aby svoj odvod zrealizovala v riadnom termíne.
4. Pokiaľ na odbočke evidujú zaplatené členské na viac rokov dopredu, odvedú len príspevky za rok R (v účtovnom roku R-1). Zvyšok ostáva odbočke, ale je povinná ho riadne odviesť v nasledujúcom/-ich rokoch.
5. Všetky prostriedky získané z členských príspevkov a ich použitie musia byť uvedené v koncoročnom vyúčtovaní odbočky.[[6]](#footnote-7)
6. Termín na odvod členských príspevkov za rok R je 31. október[[7]](#footnote-8) v roku R-1. Do tohto termínu je povinný hospodár odbočky predložiť aj zoznam platiacich členov a výšku členských príspevkov[[8]](#footnote-9) len za rok R.
7. V mimoriadnom prípade môže člen zaplatiť členské aj na účet Spoločnosti. V takom prípade je povinný vyplniť variabilný symbol v tvare: NNNRR, kde NNN je členské číslo, RR sú posledné dve číslice roku, na ktorý sa predpláca členské. Z takto odvedeného členského sa odbočke, v ktorej je člen organizovaný, odpustí 70 % v prospech odbočky (spravidla ponížením jej ročného odvodu o danú sumu).

§ 5 Postihy za neplatenie členských príspevkov

1. Preukaz bez prolongačnej známky na daný rok je neplatný! Člen nemá právo využívať zľavy a výhody členstva.
2. Dlh na členských príspevkoch ostáva vo výške určenej na daný rok, v ktorom nebolo členské uhradené. Uhradením dlhu na členskom je člen automaticky považovaný za platného a riadneho člena.
3. Členovi možno zrušiť členstvo pre neplatenie členských príspevkov[[9]](#footnote-10). Odbočky majú právo podať vlastný návrh na zrušenie členstva. O zrušení členstva rozhoduje Hlavný výbor[[10]](#footnote-11).
4. Pokiaľ Hlavný výbor nerozhodne o členstve neplatiaceho člena, v najbližšom cykle vydávania členských preukazov (spravidla po zjazde Spoločnosti) mu nový preukaz nebude vystavený.
5. Neplatiaci člen nemá právo kandidovať na delegáta najbližšieho zjazdu Spoločnosti[[11]](#footnote-12).

§ 6 Termíny pre hospodárov odbočiek

1. Do konca januára predložiť účtové doklady hospodárenia odbočky za uplynulý rok hospodárovi Spoločnosti.
2. Po prevzatí známok na budúci rok poslať do konca februára potvrdenú návratku hospodárovi Spoločnosti.
3. Do konca októbra vyzbierať členské na budúci rok.
4. Do konca novembra predložiť menný zoznam a výšku členských príspevkov za odbočku a tiež zmeny v členstve v odbočke hospodárovi SAS. Rovnako odviezť 30 % podiel členských príspevkov vyzbieraných na budúci rok Hlavnému výboru.

1. (§4, 2b. Stanov Spoločnosti). [↑](#footnote-ref-2)
2. Výšku zápisného a ročného členského príspevku pre nasledujúci rok stanoví Hlavný výbor Spoločnosti (§4, 2b. Stanov Spoločnosti). [↑](#footnote-ref-3)
3. (§3, 5. Stanov Spoločnosti). [↑](#footnote-ref-4)
4. (čl. 6, 5. Organizačného poriadku Spoločnosti). [↑](#footnote-ref-5)
5. Tamtiež. [↑](#footnote-ref-6)
6. (čl. 6, 5. Organizačného poriadku Spoločnosti). [↑](#footnote-ref-7)
7. Tamtiež. [↑](#footnote-ref-8)
8. Tamtiež. [↑](#footnote-ref-9)
9. (§3, 7c. Stanov Spoločnosti). [↑](#footnote-ref-10)
10. (§3, 7d. Stanov Spoločnosti). [↑](#footnote-ref-11)
11. Na zjazde sa zúčastňujú delegáti volení podľa kľúča, ktorý stanoví Hlavný výbor (§6, 1. Stanov Spoločnosti). [↑](#footnote-ref-12)